Sør-Varanger

Sør-Varanger (tidligere Sydvaranger; skoltesamisk: Saujj-Va'rjjel; nordsamisk: Mátta-Várjjat) er en norsk kommune i Finnmark. Kommunen hadde per 1. januar 2019  innbyggere og et areal på omkring  km². Kommunen er geografisk beliggende i det sørøstre hjørnet av fylket, og grenser til Finland og Russland: Finland i vest (Enare kommune og på ett punktriksrøys 349 Utsjok kommune) og Russland i sørøst (kommunene Petsjenga, Zapoljarnyj og Nikel i Petsjenga rajon i Murmansk oblast). I Norge grenser Sør-Varanger til Nesseby i nordvest, og i sjøen til Vadsø og Vardø i nord.

Kommunen består av Kirkenes, Hesseng, Sandnes, Bjørnevatn, Jarfjord, Svanvik, Skogfoss, Vaggatem, Neiden, Bugøyfjord og Bugøynes.

Tettsteder i Sør-Varanger kommune er Kirkenes  innbyggere, Bjørnevatn  innbyggere, Hesseng  innbyggere og Skytterhusfjellet  innbyggere per .

 Navn 
Tidligere ble området kalt Sydvaranger. På skoltesamisk Saujj-Va'rjjel, nordsamisk Mátta-Várjjat; kvensk Etelä-Varenki; finsk: Etelä-Varanki.

 Næringsliv 

Kommunesenteret ligger i Kirkenes, som har omkring  innbyggere.

Kirkenes vedtok bystatus 1. januar 1998, før dette var byen et ladested, og er endepunkt for hurtigruten og E6. Kommunen har også veiforbindelser til både Russland (E105) og Finland (Rv893). Flyplassen Høybuktmoen er hovedflyplass for Øst-Finnmark med direktefly til blant annet Oslo, Alta og Tromsø.

Stedet ble bygd opp rundt gruveselskapet A/S Sydvaranger, som drev gruvedrift etter jernmalm i Bjørnevatn frem til 1996. I 2009 begynte arbeidet med å forberede gruvene for ny drift, og Sydvaranger Gruve AS ble etablert. I den senere tid har turisme overtatt som en viktig næring i Sør-Varanger.

Sydvaranger ble i februar 2006 solgt til Norberg Eiendom av eierne, Sør-Varanger kommune og Varanger kraft for 102 mill. kr. Nordberg Eiendom solgte midlertidig Sydvaranger videre til Tschudi Shipping 1. mai 2006. Tschudi Shipping børsnoterte Sydvaranger Gruve på den australske børsen gjennom eierselskapet Northern Iron Limited, og fikk gjennom børsnoteringen finansiert oppstart av ny gruvedrift. Arbeidet med å forberede gruveområdet for ny drift og opprusting av gammelt utstyr begynte i januar 2009 og den første utskipingen av jernmalm ble foretatt ved utgangen av det samme året. I den forbindelse er jernbanelinjen Kirkenes–Bjørnevatnbanen tatt i bruk igjen.

I november 2015 ble Sydvaranger Gruve AS slått konkurs. Sør-Varanger mistet 422 arbeidsplasser og fikk status som en omstillingskommune. Sør-Varanger Utvikling AS ble opprettet for å lede omstillingsprogrammet.

Kirkenes ligger geografisk sentralt plassert i Barentsregionen, og er i dag et viktig knutepunkt i utvikling av næringsmessig samarbeid med det nordvestlige Russland. De viktigste næringene i Kirkenes er havnerelaterte, skipsreparasjon og -service samt ulike virksomheter rettet mot det nordvestlige Russland. Internasjonale sanksjoner har begrenset samhandelen. Forsvaret er også en viktig arbeidsgiver for kommunen. Garnisonen i Sør-Varanger er den største enkeltenheten. Lokalavisen i Sør-Varanger heter Sør-Varanger Avis.

Russland har et generalkonsulat i Kirkenes. Det ligger også et grensekommissariat i Kirkenes som skal overvåke at grenseavtalen mellom Norge og Russland blir håndhevet. Det finnes et tilsvarende russisk grensekommissariat.

Kommunen hadde i 2009 det høyeste sykefraværet (15,1 prosent) i Finnmark.

 Geografi 
Sør-Varanger kommune grenser til Finland i vest og Russland i øst. Kommunen grenser også til Nesseby kommune i vest, og til kommunene Vadsø og Vardø over Varangerfjorden i nord. Det høyeste punktet er Gáranasčohkka nordvest i kommunen.

Klimaet er subarktisk, tørt innlandsklima preget av kalde vintre og relativt varme somrer. Dette gir rom for en frodig og mangfoldig natur som strekker seg fra viddelandskap via vakre fjorder til Pasviks dype furuskog. Naturen gir i så måte mange muligheter for turliv i fantastiske variasjoner.

 Elver 
Pasvikelva, Neidenelva, Jakobselva, Klokkerelva, Karpelva, Munkelva, Sandneselva, Braselva, Ropelva, Gallokelva

 Fjorder 
Varangerfjorden, Bøkfjorden, Langfjorden, Jarfjorden, Munkefjorden, Neidenfjorden, Kjøfjorden, Korsfjorden, Bugøyfjorden

 Topper i Sør-Varanger over 400 moh 
Gáranasčohkka (Bugøynesfjellet) 497 moh.
Sidetopper til Gáranasčohkka: 450 moh., 420 moh., 418 moh., 414 moh., 411 moh.
Sáhpeluovttgáisá (Ravntinden) 468 moh.
Bealjátčohkka (Øretoppen) 465 moh.
Urraláš (Brastind) 446 moh.
Ákkelgáisá (Skogerøytoppen) 445 moh.
Boačhi (Reinsjøfjellet) 423 moh.
Gearretoavi (Garsjøen) 416 moh.
Ođđagopoaivi 414 moh.
Fugletinden (Loddejárskáidi) 409 moh
Stortoppen (Bøkfjord / Ucha Vináš) 408 moh.
Gárddačearru (Garsjøheia) 408 moh.
 Várdoaivi (Ved Mohkkejávri) 408 moh.
Govdoaivi (Midtfjellet) 405 moh.
Vuosttamušaláš 404 moh.

Se Topper over 400 moh i Sør-Varanger

 Øyer 
 Skogerøya
 Reinøya
 Holmengrå
 Bugøya
 Prestøya
 Revholmen
 Kjøøya
 Kjelmøya
 Hinnøya
 Svinøya

 Innsjøer 
 Hauksjøen
 Garsjøen
 Store Ropelvvatnet
 Stuorra Jerestanjávri
 Store Sameti (Sametjávri)
 Bjørnevatnet
 Langvatnet
 Sandneslangvatnet (Važžejávri)
 Langfjordvatnet (Uhcavuonjávri)
 Førstevatn, Andrevatn, Prestevatn og Tredjevatn i umiddelbar nærhet til Kirkenes og Hesseng.

 Historie 

Landet sør for Varangerfjorden var inntil Grensekonvensjonen av 1826 del av fellesdistriktet som ble skattlagt av både Norge og Russland. Sør-Varanger ble egen kommune i 1858, da den ble skilt ut fra Vadsø.

 Samfunn 
 Politikk 
Se også utfyllende artikkel: Kommunestyrevalg i Sør-Varanger.

 Kommunestyrevalget 2023 

 Utdanning 
Kommunens største skole er Kirkenes skole.

Kirkenes videregående skole ligger på Hesseng, fem kilometer utenfor Kirkenes. Skolen har byggfag, elektrofag, mekaniske fag, formgivningsfag, hotell- og næringsmiddelfag, helse- og sosialfag, studieforberedende fag og anleggsmaskinfag.
Pasvik Folkehøgskole ligger også i kommunen.

 Forsvaret 
Forsvaret har hatt en sterk tilstedeværelse i kommunen, spesielt i etterkrigstiden. Garnisonen i Sør-Varanger (GSV) ligger på Høybuktmoen. GSV har som hovedoppgave å bevokte den 196 km lange grensen mot Russland.

 Kultur 
 Tusenårssted 
Kommunens tusenårssted er kulturhuset Malmklang. Huset ble utsatt for en større brann i 2005 og kommunen jobber med å bygge det opp igjen til et moderne hus for scenekunst.

 Muséer 
Grenselandmuseet er underlagt Varanger museum, og ligger på Kirkenes. Grenselandmuseet har permanente utstillinger om områdets spesielle grensehistorie, 2. verdenskrig og gruveindustrien til A/S Sydvaranger. Saviomuseet.

 Arrangementer 
 Kirkenesdagene, markeds- og kulturdager som arrangeres årlig, første helg i august.
 Barents Spektakel, arrangeres årlig første helg i februar.
 Grenseløsfestivalen, musikkfestival som arrangeres første helga i september hvert år.

 Idrett 
 Aprilstevnet, bryteturnering med internasjonale deltagere fra hele barentsregionen.
 Pasvik Trail, Norges tredje største hundeløp.
 Deltakere på Finnmarksløpets (hundeløp) lengste distanse, snur i Kirkenes.
 Barentsstevnet som er et stort svømmestevne med deltakere fra hele barentsregionen (de siste årene fra Finnmark og Russland samt noen fra Oslo-området)
 Sandnes alpinsenter, Det største alpinanlegget i Øst-Finnmark. En heis og en nedfart.
 Barentsbadet, flott badeanlegg i Kirkenes

 Vennskapskommuner 
 Petsamo, Russland, Sør-Varangers opprinnelige finske naboby som ble okkupert av Sovjet-Russland i annen verdenskrig slik Sør-Varanger ble okkupert av Nazi-Tyskland. Vennskapsavtalen ble oppsagt i 2024, først to år etter Russlands fullskala invasjon av Ukraina i 2022.
 Severomorsk by, Russland (fra 1995 til 2023.)
 Enare kommune, Finland

 Se også 
 Samiske geografiske navn (Sør-Varanger)
 Okkupasjonsmaktens fangeleirer i Norge

 Litteratur 


 Referanser 

 Eksterne lenker 

  Kommunefakta Sør-Varanger - Statistisk sentralbyrå 
  Kirkenes - nord.norge.com 
  Visit Kirkenes - turistinformasjon 
  Kirkenesdagene